แบบแสดงรายการข้อมูลบริษัท

(56-1)

ณ สิ้นปีบัญชี 2543/2544

บริษัท เอเซียไฟเบอร์ จำกัด (มหาชน)

สารบัญ

หน้า

ส่วนที่ 1 ข้อมูลสรุป 3

ส่วนที่ 2 บริษัทที่ออกหลักทรัพย์ 4

(1) ปัจจัยความเสี่ยง 5

(2) ลักษณะการประกอบธุรกิจ 5

(3) การประกอบธุรกิจของแต่ละสายผลิตภัณฑ์ 8

(4) การวิจัยและพัฒนา 17

(5) ทรัพย์สินที่ใช้ในการประกอบธุรกิจ 18

(6) โครงการในอนาคต 20

(7) ข้อพิพาททางกฎหมาย 21

(8) โครงสร้างเงินทุน 22

(9) การจัดการ 24

(10) การควบคุมภายใน 29

(11) รายการระหว่างกัน 31

(12) ฐานะการเงินและผลการดำเนินงาน 38

(13) ข้อมูลอื่นที่เกี่ยวข้อง 44

ส่วนที่ 3 การรับรองความถูกต้องของข้อมูล 45

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท

เอกสารแนบ 2 รายละเอียดเกี่ยวกับกรรมการของบริษัทย่อย

เอกสารแนบ 3 งบการเงินบริษัท

ข้อมูลสรุป (executive summary)

บริษัท เอเซียไฟเบอร์ จำกัด (มหาชน) ได้ก่อตั้งในปี 2513
เพื่อทำการผลิตเส้นใยและด้ายยืดไนล่อนภายใต้การส่งเสริมการลงทุนจากบีโอไอ
เป็นบริษัทแรกในประเทศไทยที่ทำการผลิตผ้าไนล่อน (Taffeta)
และผ้าทอจากเส้นใยสังเคราะห์ชนิดอื่น ๆ ด้วยระบบการผลิตที่ล้ำหน้าทางเทคโนโลยี
โดยเครื่องไร้กระสวย Water Jet Looms ซึ่งใช้น้ำเป็นตัวพาด้ายพุ่ง และมีความเร็วสูง
ผลิตภัณฑ์ใหม่นี้ได้รับการยอมรับจากตลาดทั้งในและต่างประเทศอย่างรวดเร็ว

บริษัทฯได้เข้าจดทะเบียนซื้อขายในตลาดหลักทรัพย์แห่งประเทศไทย โดยมีทุนจดทะเบียน 1,000
ล้านบาท ในปี 2536 ได้รับการรับรองระบบคุณภาพ ISO 9002 จาก Det Norske Veritas
Industry B.V. ปี 2544 ได้รับหนังสือรับรองผลิตภัณฑ์ด้ายยืดสีมีคุณภาพตามเกณฑ์ Öko-Tex
Standard 100 จาก TESTEX Swiss Textile Testing Institute
ซึ่งเป็นการยืนยันว่าคุณภาพด้ายยืดสีตรงตามมาตรฐานสากล
และบริษัทฯได้นำเทคโนโลยีการผลิตเส้นใยไนล่อนแบบ Fully Drawn Yarn (FDY) และ
Pre-Oriented Yarn (POY) มาใช้เป็นรายแรกในภูมิภาคนี้
ซึ่งเทคโนโลยีดังกล่าวเป็นกรรมวิธีใหม่ล่าสุดที่สามารถลดขั้นตอนการผลิตลง
และผลิตได้เร็วกว่าเดิมหลายเท่า ทำให้ประสิทธิภาพการผลิตสูงขึ้น
ปัจจุบันบริษัทฯได้รับเกียรติบัตรจากกระทรวงอุตสาหกรรม
ให้เป็นโรงงานที่ผ่านการตรวจสอบประเมินการใช้เทคโนโลยีสะอาดเบื้องต้นตามโครงการเทคโนโลยีสะอาดช่วยเพิ่มขีดความสามารถในการแข่งขันของกรมโรงงานอุตสาหกรรม

ผลประกอบการในรอบปีที่ผ่านมายังอยู่ในระยะฟื้นตัวจากวิกฤตการณ์เมื่อปี พ.ศ. 2540
การผลิตมีการปรับตัวอย่างต่อเนื่อง จากที่เน้นผลิตจำนวนมากมาเป็นผลิตจำนวนที่น้อยลง
แต่เน้นคุณภาพและความหลากหลายของผลิตภัณฑ์
เพื่อสนองตอบความต้องการของผู้ใช้และตลาดได้ดีขึ้น
ในด้านกระบวนการผลิตมีการปรับปรุงประสิทธิภาพ โดยเฉพาะการลดความสิ้นเปลืองของวัตถุดิบ
พลังงาน น้ำ และปัจจัยการผลิตอื่น ๆ และลดปริมาณของเสียที่เกิดจากการผลิตอย่างได้ผล
ด้วยกิจกรรมต่าง ๆ เช่น 5ส. TPM และการอบรมการประหยัดน้ำและพลังงาน เป็นต้น
ในด้านการขายก็เน้นการบริการและตอบสนองที่รวดเร็ว
มีการสำรวจความต้องการของตลาดอยู่เสมอเพื่อนำผลิตภัณฑ์ใหม่ ๆ
ที่เป็นที่ต้องการของตลาดมาวิเคราะห์ และพัฒนาร่วมกับลูกค้า
ทำให้ได้สินค้าที่ตรงกับความต้องการของลูกค้าอย่างแท้จริง
ในด้านฐานะการเงินก็มีการปรับลดความเสี่ยง
ทั้งด้านความเสี่ยงจากอัตราแลกเปลี่ยนและการใช้เงินกู้ลดน้อยลง
ทำให้ผลกระทบจากอัตราแลกเปลี่ยนในปัจจุบันอยู่ในระดับต่ำมาก
และอัตราส่วนหนี้สินต่อทุนก็ลดลงต่ำกว่า 1 ทำให้ลดค่าใช้จ่ายดอกเบี้ยลงได้มาก
และโครงสร้างทางการเงินมีความมั่นคงขึ้น

หมายเหตุ

Fully Drawn Yarn (FDY)

  หมายถึงการผลิตเส้นใยที่เป็นเส้นใยที่ดึงเต็มที่แล้ว โดยเส้นใยที่ได้จะใช้ในการทอผ้า
  โดยในขบวนการผลิตจะเข้าขบวนการฉีดและขบวนการดึงให้แล้วเสร็จในขบวนการเดียวกัน

Pre-Oriented Yarn (POY)

หมายถึงการผลิตเส้นใยซึ่งยังดึงไม่เต็มที่ โดยเส้นใยที่ได้ส่วนใหญ่จะใช้ในการทำเส้นด้ายยืด
(Textured Yarn)

บริษัทที่ออกหลักทรัพย์

บริษัท เอเซียไฟเบอร์ จำกัด (มหาชน) ประกอบธุรกิจ ผลิตเส้นใยไนล่อน
เส้นด้ายไนล่อนยืดทั้งชนิดขาว/ย้อมสี
ผ้าทอจากเส้นใยสังเคราะห์ทั้งชนิดที่เป็นผ้าดิบ/ผ้าย้อมสีและผ้าตกแต่งสำเร็จ

โดยมีที่ตั้งสำนักงานใหญ่ที่ 33/133-136 ถนนสุรวงศ์ แขวงสุริยวงศ์ เขตบางรัก กรุงเทพฯ 10500
โทรศัพท์ (66) 0-2632-7071-85 โทรสาร (66) 0-2236-1982 Homepage :
http://www.asiafiber.com E-mail : afcny6@ksc.th.com

เลขทะเบียนบริษัท บมจ.237

ที่ตั้งโรงงานเลขที่ 406-7 หมู่ 7 ถนนสุขุมวิท กม.33.5 ตำบลบางปูใหม่ อำเภอเมือง
จังหวัดสมุทรปราการ 10280 โทรศัพท์ (66) 0-2323-9096 โทรสาร (66) 0-2323-9577
(ในเขตนิคมอุตสาหกรรมบางปู)

ปัจจัยความเสี่ยง

นอกจากความเสี่ยงในด้านฐานะการเงินที่ปรากฏในข้อ 16
ของหมายเหตุประกอบงบการเงินขอบผู้สอบบัญชีแล้ว
ปัจจัยความเสี่ยงในเชิงธุรกิจสามารถจำแนกออกได้ดังนี้

1.  ผลิตภัณฑ์ บริษัทผลิตวัสดุสังเคราะห์ไนลอน-6 ตั้งแต่เป็นเม็ด นำมาฉีดเป็นเส้นใย
    ทำเป็นเส้นด้ายยืด และทอเป็นผ้า
    แม้ในช่วงการทอผ้าจะมีการนำเส้นใยสังเคราะห์ชนิดอื่นมาใช้ร่วมด้วย
    แต่ผลิตภัณฑ์หลักของบริษัทฯ ยังคงเป็นไนลอน-6
    ซึ่งมีราคาและต้นทุนวัตถุดิบที่ค่อนข้างแพงกว่าใยสังเคราะห์อื่น ๆ
    จึงมีความเสี่ยงที่จะถูกทดแทนสำหรับการใช้งานบางชนิด อย่างไรก็ดี
    ด้วยคุณสมบัติพิเศษของไนลอน ทำให้ยังคงเป็นวัสดุหลักในการใช้งานหลายชนิด เช่นถุงเท้า
    ถุงน่อง ผ้าร่ม ผ้าใบ ผ้าเต๊นท์ แห อวน เป็นต้น
    ประกอบกับกำลังการผลิตไนลอนมีไม่มากนักและมีการขยายตัวค่อนข้างน้อย
    จึงยังคงมีสมดุลระหว่างอุปสงค์กับอุปทานพอสมควร
    อนึ่งการที่บริษัทยังได้มีการนำวัสดุอื่นเช่นโพลีเอสเตอร์มาใช้ร่วมในการผลิตของบริษัทฯเองบางส่วนอยู่แล้ว
    ผลกระทบในปัจจัยเสี่ยงดังกล่าวจึงลดลง

2.  วัตถุดิบ ต้นทุนวัตถุดิบถือเป็นสัดส่วนที่ใหญ่ที่สุดของใยสังเคราะห์
    ความเคลื่อนไหวของราคาวัตถุดิบ
    ตลอดจนจังหวะการสั่งซื้อย่อมมีผลอย่างมากต่อผลประกอบการของผู้ผลิตใยสังเคราะห์
    ความถดถอยของเศรษฐกิจโลกในรอบปีที่ผ่านมาส่งผลให้ราคาวัตถุดิบซึ่งเป็นสารสังเคราะห์จากอุตสาหกรรมปิโตรเคมีมีราคาลดต่ำลงโดยตลอด
    และส่งผลกระทบให้ราคาสินค้าไนลอนลดต่ำลงตามไปด้วย
    จากแนวโน้มความถดถอยของเศรษฐกิจในสหรัฐอเมริกาและญี่ปุ่นที่ยังคงต่อเนื่องถึงปี 2545
    และการที่มีผู้ผลิตวัตถุจำนวนมากในแทบทุกภูมิภาค
    ทำให้ประเมินว่าความเสี่ยงจากการที่วัตถุดิบจะมีราคาแพงขึ้นอย่างฉับพลันมีน้อยมาก แม้กระนั้น
    บริษัทฯก็ยังดำเนินการอย่างไม่ประมาท
    โดยไม่ซื้อวัตถุดิบด้วยวิธีให้ส่งสินค้าก่อนตกลงราคาดังเช่นที่ผู้ประกอบการรายใหญ่ ๆ
    ในประเทศอื่นปฏิบัติ แต่จะตกลงราคาที่แน่นอนสำหรับวัตถุดิบที่สั่งซื้อทุกล็อต
    ทำให้มีความมั่นใจในตัวเลขต้นทุนการผลิตของทุกสินค้าที่บริษัทฯขายไป

3.  การถูกไต่สวนการทุ่มตลาดและตั้งกำแพงภาษี
    แม้จะยังไม่มีการไต่สวนสินค้าใยสังเคราะห์ไนลอนโดยตรง แต่แนวโน้มประเทศคู่ค้าเช่น
    สหภาพยุโรปและอินเดีย ที่ทำการไต่สวนสินค้าโพลีเอสเตอร์หลายชนิดอย่างต่อเนื่อง
    ซึ่งเป็นการปิดตลาดโดยสิ้นเชิงทำให้บริษัทฯจำต้องเตรียมตัวให้พร้อมอยู่เสมอ
    ไม่ว่าจะเป็นการติดตามราคาสินค้าที่ขายส่งออก
    การคำนวณต้นทุนที่มีหลักเกณฑ์ที่เป็นที่ยอมรับและถูกต้องแม่นยำ
    การสอดส่องปริมาณการส่งออกไปยังภูมิภาคใด ๆ ที่มีสัดส่วนเพิ่มขึ้น เป็นต้น นอกจากนี้
    ยังไดประสานงานกับตัวแทนและลูกค้าในต่างประเทศอย่างใกล้ชิด
    เพื่อให้ทราบถึงสถานการณ์ความเป็นไปในประเทศคู่ค้าที่สำคัญ